**Sajószöged Községi Önkormányzat**

**Képviselő-testületének**

**…/2021. (….. ……) önkormányzati rendelete**

**Sajószöged Község településképének védelméről szóló 6/2018. (V.02.) önkormányzati rendelet módosításáról**

**Sajószöged Községi Önkormányzat Képviselő-testülete** a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörben eljárva a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet 43/A. § (6) bekezdés c) pontjában biztosított véleményezési jogkörében eljáró Borsod-Abaúj Zemplén Megyei Kormánymegbízott Kabinet Állami Főépítész, a Nemzeti Média- és Hírközlési Hatóság Hivatala a Bükki Nemzeti Park Igazgatósága, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet 29/A. § (1)-(2) bekezdésében előírt partnerségi egyeztetésben a településfejlesztési és településrendezési dokumentumok, valamint az egyes településrendezési sajátos jogintézmények partnerségi egyeztetésének szabályairól szóló 9/2017.(V.30.) önkormányzati rendeletben meghatározott partnerek véleményének kikérésével a következőket rendeli el:

1. §

A Sajószöged Község településképének védelméről szóló 6/2018. (V.02.) önkormányzati rendelet a következő 27/A. §-sal egészül ki:

„27/A. § A Képviselő-testület a településkép védelméről szóló törvény 8. §-ban meghatározott önkormányzati hatáskörök gyakorlását a polgármesterre ruházza át”.

2. § Ez a rendelet a kihirdetését követő napon lép hatályba.

dr. Gulyás Mihály dr. Boros István    
 polgármester címzetes főjegyző

Kihirdetési záradék:

Kihirdetve:

Sajószöged,

dr. Boros István

címzetes főjegyző